Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 638/13/7701	Bardejov, 1.10.2013
EEČ : 2-54-94-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 2 písmeno b, písmeno a, odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 25.8.2013 v čase okolo 18.30 hod. pod vplyvom alkoholu v spálni svojho rodinného domu v obci XXXXX, okr. XXXXX po predchádzajúcich hádkach vulgárne vynadal a následne sa s nožom v ruke vyhrážal usmrtením svojej manželke XXXXX, nar. XXXXX, trvalo bytom XXXXX okr. XXXXX z dôvodu toho, že XXXXX chcela zvesiť z pántov vchodové dvere vedúce do spálne domu s ktorými obvinený XXXXX búchal tak, že až padala omietka v izbe domu, následne XXXXX po vyhrážkach svojho manžela zo strachu pred ním odišla do vedľajšej izby, pričom XXXXX išiel za ňou k dverám spálne, ktoré za ňou zabuchol tak, že omietka izby domu opadala, po tomto XXXXX dvere vedúce do spálne domu z pántov zvesila a oprela o múr v izbe, na čo XXXXX reagoval tak, že vzal sklenenú fľašu od piva a túto hodil smerom na XXXXX, pričom ju, ako aj ich dcéru XXXXX, nar. XXXXX, trvalo bytom XXXXX, okr. XXXXX, ktorá už v tom čase stála pri zvesených dverách spálne domu nezasiahol, nakoľko sa obidve stačili pred letiacou fľašou uhnúť, následne XXXXX zodvihla zo zeme túto pivovú fľašu s ktorou prišla do spálne domu, kde svojmu manželovi povedala, že mu touto fľašou rozbije hlavu, čo však neurobila, avšak touto fľašou buchla po posteli následkom čoho sa rozbila druhá pivová fľaša, ktorá bola pod paplónom a keď XXXXX začala  zbierať z koberca spálne črepiny skla z rozbitej pivovej fľaše, tak XXXXX vzal z manželskej postele jednu črepinu skla a túto hodil smerom na XXXXX, pričom ju sklenená črepina zasiahla do krku a spôsobila jej tržnú ranu na krku z ktorej je začala tiecť krv, čím takto uvedeným konaním XXXXX vzbudil u svojej manželky XXXXX dôvodnú obavu, že svoje vyhrážky môže uskutočniť a týmto jej na základe lekárskej správy vystavenej XXXXX z NsP XXXXX spôsobil reznú ranu na krku vpravo, zhmoždenie predlaktia vľavo s modrinou, zhmoždenie predlaktia vpravo s modrinou a zhmoždenie lakťa vpravo s modrinou, ktoré zranenia si vyžiadali dobu liečenia v trvaní do 7 dní,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Podľa § 51 ods. 3 písm. b/ Trestného zákona ukladá obmedzenie spočívajúce v zákaze požívania alkoholických nápojov a iných návykových látok počas trvania skúšobnej doby.
Odôvodnenie:
	Uznesením povereného príslušníka PZ Obvodného oddelenia PZ v Bardejove zo dňa XXXXX sp. zn. XXXXX, bolo obvinenému XXXXX vznesené obvinenie pre prečin nebezpečného vyhrážania podľa § 360 ods. 1, ods. 2 písm. a, b/ Trestného zákona pre skutok, ktorý je uvedený vo výrokovej časti tohto uznesenia.

	Vyšetrovanie predmetnej trestnej veci bolo povereným príslušníkom PZ Obvodného oddelenia PZ v Bardejove ukončené dňa 27.09.2013 a vyšetrovací spis bol predložený Okresnej prokuratúre XXXXX  s návrhom na podanie obžaloby na ďalšie konanie.

	Preskúmaním na vec sa vzťahujúceho vyšetrovacieho spisu bolo skúmané, či nie sú splnené podmienky na postup prokurátora podľa § 216 Trestného poriadku.

	Do zápisnice o výsluchu obvineného obvinený XXXXX v celom rozsahu priznal spáchanie skutku,  ktorý sa mu kladie za vinu. Obvinený svoje konanie oľutoval a súhlasil s prípadným postupom podľa § 216 Trestného poriadku. Z výpovede svedka poškodenej XXXXX je zrejme, že jej uvedeným prečinom nebola spôsobená žiadna materiálna škoda a preto si ani nenárokovala náhradu škody.

	Z obsahu vyšetrovacieho spisu je zrejmé, že obvinený XXXXX posledných 15 rokov nebol súdne trestaný. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa ustanovenia § 360 ods. 2  Trestného zákona je  stanovená trestná sadzba odňatia slobody  na šesť mesiacov až tri roky.

	Na základe vyššie uvedených skutočností bolo zistené, že obvinený XXXXX sa ku skutku, ktorý je mu kladený za vinu priznal a nie sú pochybnosti, že svoje priznanie vykonal slobodne vážne a zrozumiteľne. Svoje konanie oľutoval. Materiálnu škodu svojim konaním nespôsobil a svojim doterajším životom preukázal, že rozhodnutie podľa ustanovenia § 316 Trestného poriadku možno považovať za postačujúce.

	Z uvedených dôvodov bolo preto rozhodnuté tak, ako je to uvedené vo výrokovej časti tohto uznesenia.

	Podľa ustanovenia § 216 ods. 2 Trestného poriadku bola obvinenému XXXXX určená skúšobná doba v trvaní jedného roka,  ktorá začína právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor